Visit Site
Recommended byColombia
బాలీవుడ్‌లో ముద్దుల శకాన్ని ప్రారంభించిన హీరోగా ఇమ్రాన్ హష్మీకి మహా చెడ్డ పేరుంది. అయితే, అదంతా తెరపై మాత్రమే! తెర బయట ఇమ్రాన్ హష్మీకి మించిన మానవతావాది మరెవ్వరూ ఉండరు. ప్రస్తుతం బాలీవుడ్‌తోపాటు వివిధ రంగాలకు చెందిన మహిళలు తాము ఎదుర్కొన్న లైంగిక వేదింపుల గురించి #MeToo ద్వారా వ్యక్తం చేస్తున్న నేపథ్యంలో.. తన కంపెనీలో అలాంటి ఫిర్యాదులకు తావు ఉండకూడనే ఈ నిర్ణయం తీసుకున్నారు. కార్యాలయాల్లో మహిళలపై లైంగిక వేదింపులు నివారణ చట్టం 2013ను తన కంపెనీలో అమల్లోకి తెస్తున్నట్లు ‘టైమ్స్ ఆఫ్ ఇండియా’కు చెందిన ‘ముంబై మిర్రర్’కు చెప్పారు.
‘‘ఈ కొత్త రూల్‌ను చాలా కంపెనీలు ఉద్యోగుల కాంట్రాక్ట్‌లలో చేర్చుతున్నాయి. అయితే, సినిమా నిర్మాన సంస్థల్లో మాత్రం ఇప్పటివరకు అమల్లో లేదు. గతేడాది ప్రారంభమైన మీటూ ఉద్యమం ఇప్పుడు ఇండియానూ తాకింది. సోషల్ మీడియాలో ప్రతి గంటకు ఒకరు చొప్పున తాము ఎదుర్కొన్న చేదు అనుభవాలను మీటూ ద్వారా వ్యక్తం చేస్తున్నారు. ఈ నేపథ్యంలో నా ప్రొడక్షన్ కంపెనీలోని నటీ నటులు, సిబ్బందికి ఈ కొత్త నిబంధన వర్తింపజేయాలని నిర్ణయించుకున్నా’’ అని తెలిపారు.
చర్చించాకే ముద్దులు పెడతా: సినిమాల్లో ముద్దు సన్నివేశాల్లో జీవించే ఇమ్రాన్ హష్మీ ఇంత మంచి యాంగిల్ ఉందా అని ఆశ్చర్యపోవచ్చు. అయితే, ఆ సీన్ల విషయంలో కూడా ఆయన ఖచ్చితంగా ఉండేవాడినని తెలిపారు. సినిమాలో ముద్దు సీన్లు లేదా శృంగార సన్నివేశాలు ఉంటే.. తనను ముద్దు పెట్టుకుంటున్నట్లు నటించే హీరోయిన్‌తో ముందుగా ఆ విషయం మీద చర్చిస్తానని, ఆమెకు అభ్యంతరాలు లేవని చెప్పిన తర్వాతే ఆ సన్నివేశాల్లో పాల్గొంటానని ఇమ్రాన్ చెప్పారు. ఇమ్రాన్ హష్మీ త్వరలో ‘చీట్ ఇండియా’ సినిమాతో ప్రేక్షకుల ముందుకు రానున్నారు. దేశంలోని విద్యా వ్యవస్థపై సౌమిక్ సేన్ దర్శకత్వంలో రూపొందించిన ఈ సినిమా 2019, జనవరి 25న విడుదల కానుంది. నటుడు నానా పాటేకర్‌పై లైంగిక ఆరోపణలు చేస్తున్న తనుశ్రీ దత్త నటించిన ‘ఆషిక్ బనాయా’ సినిమాలో ఇమ్రాన్ హష్మీయే హీరో కావడం గమనార్హం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.